# Мастацтва (айчынная і сусветная мастацкая культура), 7 клас

**Гілінская Тарэса Генрыкаўна**, Гродзенская вобласць, Іўеўскі раён

Дзяржаўная установа адукацыі “ Геранёнская сярэдняя школа”,

настаўнік мастацтва (айчыннай і сусветнай мастацкай культуры)

**Тэма**: Манументальнасць архітэктуры і скульптуры Старажытнага Кітая

**Мэта**: фарміраванне ў вучняў вопыту “зносін” з мастацтвам Старажытнага Кітая

Задачы:

* раскрыць асаблівасці мастацкай культуры Старажытнага Кітая ў працэсе ўспрымання твораў розных відаў мастацтва;
* выявіць спецыфіку архітэктуры і скульптуры Старажытнага Кітая;
* фарміраваць уменне выдзяляць матывы кітайскага мастацтва ў сучаснай мастацкай культуры;
* развіваць культуру ўспрымання мастацкіх твораў мінулых эпох.

**Абсталяванне:** вучэбны дапаможнік Мастацтва ( айчынная і сусветная мастацкая культура) 7 клас , прэзентацыя “Мастацтва Старажытнага Кітая”**,**  мультымедыйны праектар, альбом, алоўкі,”кітайская шкатулка”

**Ход урока**

**1.Арганізацыйны момант** (стварэнне эмацыянанальнага настрою)

Ні хао, вучні 7 класа, ні хао паважаныя госці, нашага ўрока!

Сёння па Фэн- шую гэта вельмі цудоўны і паэтычны дзень. Фэн -шуй –гэта кітайскае мастацтва, якое вучыць нас жыць у гармоніі з навакольным светам.

Як, вы ўжо здагадаліся, што сёння мы будзем прадаўжаць з вамі весці гаворку пра цудоўную краіну КІТАЙ ( так).

**2. Падрыхтоўка да работы на асноўным этапе ўрока**

Кітай – дзіўная краіна , краіна з багацейшымі традыцыямі, якія зыходзяць каранямі глыбока-глыбока ў гісторыю. Гэта дзяржава цырымоній і этыкету. Раней кітайцы віталі адзін аднаго з дапамогай рук, складзеных далонню да далоні перад грудзьмі, і паклону. З дапамогай паклону кітайцы перадавалі павагу да чалавека і добры настрой. Давайце і мы перададзім павагу і добры настрой адзін адному. Вучні з апошніх парт, перадайце павагу, калі ласка, і нашым гасцям. Я бачу усмешку на вашых вуснах, а значыць з добрым настроем пачнём працаваць.

Эпіграфам сённяшняга ўрока будуць словы мудрэйшага чалавека Кітая. Як вы думаеце каго ? ( Канфуцыя)

“Не забывай мінулага, яно настаўнік будучага”. Як вы разумееце гэтыя словы? (адказы вучняў)

Успомніце з мінулага ўрока , які перыяд ахоплівае Старажытны Кітай?

(II тыс.да н.э- III ст.н.э)

Што вам асабліва запомнілася з мінулага ўрока ? ( Канфуцыянства, кітайская пісьменнасць, вялікая колькасцуь іерогліфаў).

А што самае галоўнае ў вучэнні Канфуцыя , што вы для сябе ўзялі? (Самае галоўнае ў вучэнні Канфуцыя – правілы паводзін чалавека). Чаму вучыў гэты мудры чалавек?

( Канфуцый вучыў: выконваць традыцыі і правілы продкаў ;памятаць продкаў; дзеці павінны слухацца і паважаць бацькоў; паважна ставіцца да пажылых людзей ; усім трэба жыць у гармоніі, быць сумленнымі, добрымі, законапаслухмянымі....; чалавек павінен добра рабіць сваю справу і добрасумленна яе выконваць; ніхто не павінен збіраць у сваёй душы зло і зайздросціць.) А ці актуальны гэты правілы сёння? ( Так). Чаму?

Вельмі выдатна, малайцы!.

## 3. Вывучэнне новай тэмы

Сёння мы прадоўжым з вамі даследаваць мастацтва Старажытнага Кітая і спынімся на такіх відах мастацтва як архітэктура і скульптура.

Запішыце тэму ўрока ў сшыткі. *Манументальнасць архітэктуры і скульптуры Старажытнага Кітая.*

Ад якога слова ўтворана слова манументальнасць ( манумент).

Ці сустракаліся вы з гэтым словам? ( Так)

Манумент- помнік , які адрозніваецца значнымі (вялізнымі ) памерамі.

Аб чым можа пайсці гаворка на ўроку, як вы думаеце ?

Вызначэнне мэты ўрока: пазнаёмімся з значнымі помнікамі архітэктуры і скульптуры Старажытнага Кітая, паспрабуем раскрыць асаблівасці гэтых відаў мастацтва стражытнай краіны, выявім спецыфіку і будзем вучыцца ўспрымаць мастацкія творы.

Чытальнік.

Прекрасная страна, Китай   
И чудный в ней народ,   
Свой путь он избирает сам   
О нём он и поёт.

Великий, мудрый Лао Дзы   
Познал священный путь,   
Он дверь открыл перед тобой   
Осталось лишь шагнуть.

Будь смел, иди вперёд, дерзай

Осиль тернистый путь...   
Аскетом стань, познай себя,    
И ты познаешь суть.

Дзякуй!

Успомнім ! Дзе размешчаны Кітай? ( Кітай размешчана ва Усходняй Азіі).

Прырода Кітая асаблівая, багатая і разнастайная. Тэрыторыя краіны — гэта неаглядныя раўніны, напрыклад, Вялікая Кітайская раўніна, але ў той жа час больш чым дзве трэція тэрыторыі Кітая заняты гарамі і ўзвышшамі . На захадзе знаходзіцца «дах свету» — самае вялікае ў свеце нагор’е— Тыбецкае, сярэдняя вышыня якога складае каля 4500 м. Гэте нагор'е акружаюць магутныя горныя сістэмы — Гімалаі, Каракарум, Куньлунь, Цянь-Шань.

Таму на характар старажытнакітайскай архітэктуры паўплывалі складаныя прыродныя ўмовы.

Але сярод разнастайных культурных помнікаў Кітая старажытная архітэктура займае асоба важнае месца. Выдатныя вобразы старажытнай кітайскай архітэктуры, такія як палац “Гугун”, храм “Неба”, (увага на прэзентацыю) парк “Іхэюань” ў Пекіне, старажытны горад Юньнань, старажытныя жылыя памяшканні ўвайшлі ў каталог сусветнай культурнай спадчыны. Віды старажытных кітайскіх пабудоў вельмі разнастайныя: гэта і храмы, палацы, садовыя збудаванні, жыллё людзей. Па свайму знешняму выгляду гэтыя пабудовы асаблівыя, урачыстыя, дынамічныя, вытанчаныя.Тым не менш, яны валодаюць характэрнай асаблівасцю, якая так ці інакш сбліжае іх адно з другім- гэта тыя будаўнічыя ідэі і эстэтыка, якія ўласцівы выключна кітайскай нацыі. Але разгледзім гэтыя асаблівасці на канкрэтных помніках кітайскай архітэктуры.

Чытальнік .Вялікая Кітайская сцяна

Чтобы страну обезопасить

И гуннов племена изгнать

Построить там решили стену

На стройку тысячи людей согнать!

Пра што пойдзе гаворка? ( Вялікую Кітайскую сцяну).Да гэтага часу дзіўляе сваёй велічнасцю гэтае грандыёзнае архітэктурнае збудаванне, якое ўвасабляе моц Кітайскай дзяржавы. Будавалася яна па загаду імператара Цынь Шыхуандзі для абароны паўночных межаў краіны.

Будаўніцтва і рамонт сцяны працягваўся больш за тысячу гадоў

(III ст. да.н.э.- XVII ст. н.э.)

Увага на экран.( прагляд відэароліка)

Па непрыступных вяршынях гор Кітая яна працягнулася на больш як 8800 км (8852 км), яе вышыня-7,5 м. Яе асноўнае прызначэнне заключалася ў тым, каб засцерагчы кітайскае насельніцтва ад набегаў качавых плямёнаў з поўначы. Па яе вяршыні пракладзена дарога шырынёй 5-8 метраў, па якой маглі перамяшчацца войскі, нават размінацца конныя калясніцы. Праз кожныя 2-3 кіламетры па ўсёй даўжыні сцяны размяшчаліся масіўныя прастакутныя вежы ( колькасць 2,5 тысячы), з якіх можна было ўбачыць прыбліжэнне ворага. У кожнай вежы трымалі прыпасы яды,піццявой вады, інтрументы для рамонту, зброю для вартаўнікоў. Калі заўважалі малейшы рух з боку ворага,вартавыя падымалі трывогу, перадавалі сігналы ад аднага вартавога поста да другога, размахівалі каляровым сцягам днём,або пускалі, дым, а калі ноччу, то распальвалі агонь. Такім чынам сігнал аб пагрозе пераадольваў сотні кіламетраў за некалькі гадзін.

Акрамя таго, вядома, што тысячы людзей, якія загінулі пры будаўніцтве, знайшлі свой апошні прытулак у тоўшчы манументальных сцен.

Таму ёсць у Вялікай Кітайскай сцяны і іншыя назвы-«Сцяна слёз» , «Самыя доўгія могілкі у свеце».

Які эмацыянальны водгук выклікала ў вас Вялікая Кітайская сцяна?

Якія ўражанні і пачуцці вызваў прагляд відэароліка? ( адказы вучняў)

З якім раней вывучанымі помнікамі архітэктуры мы можам параўнаць гэтае збудаванне? (Егіпецкія піраміды).Што агульнага ў іх ? (велічнасць, непаўторнасць, грандыёзнасць)

Так, яны былі і застаюцца асаблівымі, велічнымі, значымымі, маштабнымі (манументальнымі) помнікамі архітэктуры.

Сёння Кітайская сцяна з’яўляецца адной з самых папулярных славутасцей ў свеце. Вялікая колькасць людзей штогод адпраўляецца ў Кітай , каб сваімі вачыма ўбачыць помнік архітэктуры,які дзіўляе сваёй велічнасцю.

Кітайскія пагады

Другая асаблівасць кітайскага старажытнага дойлідства, гэта – высокія збудаванні –пагады . Іх яшчэ называюць “вежамі скарбаў”. Пагады выконвалі функцыю абароны ад знешняга ворага, а часам і абароны ад злых духаў, а яшчэ ў выглядзе пагад будавалі храмы.

Пагады маюць некалькі ярусаў. Па форме бываюць квадратныя, шасці, васьмі , дванаццацівугольныя і круглыя.

Яны ёсці ў кожным кітайскім горадзе , практычна ў кожным, кожным парку. Кітайцы вельмі любяць пагады. Любая пагада складаецца з трох галоўных частак: цокаля ( падножжа будынка), асноўнай часткі і вяршыні. Менавіта асноўная частка мае некалькі ярусаў ( прагляд слайдаў). Але сустракаюцца і аднаярусныя пагады, яны нападобе нашай бяседкі, дзе ўнутры размешчаны лаўкі і можна пасядзець , адпачыць, пагутарыць і проста паназіраць за цудоўным відам парка і ваколіцы. Самай старажытнай пагадзе -2000 гадоў- Сун’юэ. *Пагады будаваліся з гліны , каменю і дрэва.*

Паглядзіце, а як выглядае дахпагады? (выгнуты). Якімі яны нам ад гэтага здаюцца? (Пагады здаюцца нам лёгкімі і паветранымі)

Асабліва будаўніцтва пагад развівалася ў перыяд дынастый Тан і Сун, так як гэта быў час культурнага і эканамічнага пад’ёму Кітая.

Разгледзім самыя вядомыя ў Кітаі пагады ( прэзентацыя работы вучняў)

*Дзякую вучням за цудоўную прэзентацыю.Сядайце.*

Якое ўражанне ў вас выклікаюць гэты кітайскія пабудовы ? Што асаблівага вы заўважылі?

Акрамя таго, звярніце ўвагу , што кітайскае дойлідства характарызуецца выкарыстаннем разнастайных фарбаў. Звычайна дах пабудоў пакрываўся жоўтым колерам, карнізы даху фарбаваліся ў сіне-зялёны колер, сцены і слупы- ў чырвоным колер.Таму злучэнне жоўтай , чырвонай і збавязкова зялёнай фарбаў падкрэслівала велічнасць пабудовы, прыдавала добры настрой,святасць, казачнасць.

Пайлоў

Яшчэ адным з відаў архітэктурных пабудоў Старажытнага Кітая з’яўляюцца пайлоў.Гэта трыумфальныя разныя вароты, якія будаваліся з каменю або дрэва. Работа з падручнікам (с.89-90)

Першая група с.89, другая група –с.90 (мал. С.90)

У гонар каго будаваліся пайлоў? ( правіцеляў, герояў, важных людзей)

Які эфект мелі пайлоў? ( лёгкасці і трыумфальнасці) Колькі такіх пайлоў толькі ў Пекіне, сталіцы Кітая.( 60)

Лічаць, што пайлоў –гэта візітоўка Кітая. А як вы думаеце, што можа з’яўляцца візітоўкай Беларусі?. Хто бываў ў Мінску, на чыгуначным вакзале, абавязкова бачыў вароты Мінска.

Прывакзальная плошча –гэта першая славутасць, якую могуць убачыць госці Беларусі.

Мінскія вароты («Вароты горада») — гэта парадны ўезд у горад. Два манументальных дома былі пабудаваныя ў пачатку 50-х гадоў 20 стагоддзя.

Але сёння мы даследуем Кітай, таму прадаўжаем

**4.Фізкультхвілінка** Конец формы

ДзякуюКітайцы з даўніх часоў ўдзялялі асоблівую ўвагу свайму здароўю, таму давайце і мы ўдзелім здароўю некалькі хвілінак.

Мы з вамі адпачнём з дапамогай гімнастыкі “Цыгун”

Устаньце, калі ласка. Пастаўце ногі на шырыне плеч, спінка прамая, шыя крыху нахілена ўніз. Гатовы?( Гучыць кітайская музыка*)*

Пачынаем практыкаванне- “граблі” дзвюма пальцамі правай рукі, прачэсваем па кожным пальцы левай рукі і наадварот ( 8 разоў)

Другое практыкаванне далонь да далоні і пракручваем ( 8 разоў)

Трэцяе практыкаванне рукі выцягнутыя , кісці павернуты ўніз, перабіраем пальчыкамі ( датыкаемся да Зямлі)

Чацвёртае практыкаванне рукі выцягнутыя, кісці павернутыя ўверх. Перабіраем пальчыкамі ( датыкаемся да Неба)

Арганізм ваш напоўніўся сілай і энергіяй. І на заканчэнне – рукі пакладзіце на жывот, дзяўчынкі-правую далонь на левую, хлопцы-левую далонь на правую. Глыбока ўдыхніце. Сядайце. Будзьце заўжды здаровыя!

А мы прадоўжым наш урок.   
Скульптура. Гісторыя тэракотавай арміі**.**

Аднойчы земляроб Янь Джы Ван стаў капаць калодзеж. Але вады там ён не знайшоў. Знайшоў зусім нешта іншае. Янь Джы Ван наткнуўся на фігуру старажытнага воіна на 5- метровай глыбіні. Знаходка земляроба вельмі здзівіла , але яшчэ больш яна здзівіла археолагаў, якія пазней там вялі археалагічныя раскопкі.Што ж яны адкапалі? Я прапаную вам прагляд відэароліка.

Відэаролік “Тэракотавая армія**”**

Тэракотавая армія –грандыёзны комплекс ў Кітаі, які складаецца з мнагатысячнай арміі гліняных,тэракотавых воінаў. Гэта цуда, якое не ведае падобнага. Армія , якая маўчыць,была знойдзена з 8100 воінаў ў чалавечы рост да 180 см, разам з сотняй коней і калясніц каля горада Сіаня, бліз Маўзалея Цынь Шыхуандзі. У сапраўднасці гэтая армія была пахавана разам з імператарам Цынь Шыхуандзі. Тэракотавай арміі, захаванай разам і імператарам прапанавалася ахоўваць пакой нават пасля смерці імператара. Звярніце ўвагу, што у кожнага салдата свой унікальны знешні выгляд. У кожнага свой выраз твару.Будаўніцтва комплекса заняло 38 гадоў, а для яго ўзвядзення спатрэбілася больш як 700 тысяч работнікаў.

Якое ўражанне выклікаў прагляд відэароліка? Што асабліва вас здзівіла, ўразіла?

А зараз ахарактарызуйце касцюмы воінаў старажытнай цывілізацыі- адзенне, прычоскі, галаўныя ўборы?

Ці спадабаўся вам гэты грандыёзны комплекс?

**5. Замацаванне вывучанага матэрыялу**

**Прапаную практычную работу**

Адна група выканае эскіз кітайскай пагады.

( Паспрабуйце намаляваць эскіз дома, у якім вы хацелі б жыць, але абавязкова выкарыстоўваючы кітайскі стыль пабудоў. Колькі будзе ярусаў-вырашыце самі).А другая група выканае эскіз пайлоў- кітайскія разныя вароты Старажытнага Кітая. (Гучыць кітайская музыка)

Малюем простым алоўкам на асобных лістах ( 10-12 хв.).

Выстава. Абмеркаванне выкананых работ. Дзякую за цудоўныя эскізы.

## 6. Гульня “Кітайскі сундучок”

У сундучку ляжаць рэчы, якія прыйшлі да нас са Старажытнага Кітая.

* Прадмет, які дапамагае падарожнічаць турыстам ( компас)
* Кітайскі напітак, які праганяе стомленасць (чай)(цай-е)
* Матэрыял для пісьма, на чым мы пішам (папера)
* Тонкая тканіна,сакрэт вырабу яе быў вядомы толькі кітайцам (шоўк)
* Від керамікі непрніцаемый для воды і газа ( фарфор)
* Першапачаткова яго кітайцы выкарыстоўвалі для фейерверкаў (пуля, порах)
* Асноўны кітайскі прадукт (рыс)
* Гэтая гульня вынайдзена ў Кітаі і лічыцца інтэлектуальнай гульнёй

( шашкі)

* Тое, што кітайцы здымалі з ног, перад уваходам у дом (туфля)
* Нетрадыцыйны метад лячэння ( іголкаўкалыванне)

Малайцы. Выдатна справіліся з заданнем.

Адкрыцці старажытных кітайцаў да сённяшняга дня паспяхова служаць нам з вамі і ўсяму чалавецтву. Кітай –радзіма многіх рэчаў,якімі мы карыстаемся штодня, а яшчэ там жыве вельмі працалюбівы і таленавіты народ.

І на завяршэнне я прапаную вам гульню- спаборніцтва

Кожнай групе даю ліст паперы і прапаную напісаць на ім словы, або выразы( назвы прадметаў), якія асацыіруюцца з выразам “Мастацтва Старажытнага Кітая”.

Выігрывае тая група, якая напісала больш разнастайных слоў і выразаў.

Зачытваюць.

**7.Заключение**

Кітайская культура сапраўды вельмі цікавая і разнастайная. Яна вельмі моцна адрозніваецца ад культуры іншых краін, часам незразумелая, але яе ад гэтага яе хочацца ўсё больш і больш пазнаваць і вывучаць.

Лічу, што багаты і прыгожы свет культуры Старажытнага Кітая дапоўніў сабой і бясконца абагаціў вашае ўяўленне. Ці не так?

**8. Рэфлексія**

Сёння на ўроку мне спадабалася больш за ўсё….

Сёння на ўроку мне было цікава….

Сёння я даведалася….

Што б я магла расказаць аб сённяшнім уроку сваім сябрам?

А ці параўда, што па Фэн Шую сёння цудоўны дзень?

Закончыць ўрок хачу таксама словамі кітайскага мудраца, Канфуцыя.

Вучыцеся! Бо жыццё заўсёды напамінае нам, што любых нашых ведаў мала. Калі чалавек перастае вучыцца, ён можа страціць усё тое, чаму навучыўся раней.

Дзякуй ўсім за работу!